महिला सहकर्मी की आग लगाकर हत्या करने के आरोप में शिक्षक को उम्रकैद  
2015 में एक महिला सहकर्मी की आग लगाकर हत्या करने के लिए दोषी ठहराया
निजी स्कूल के शिक्षक को उम्र कैद की सजा सुनाई
पुलिस ने महिला के पति की शिकायत के आधार पर मामला दर्ज किया गया था
एक स्थानीय अदालत ने मंगलवार को एक निजी स्कूल के 30 वर्षीय शिक्षक को मार्च 2015 में एक महिला सहकर्मी की आग लगाकर हत्या करने के लिए दोषी ठहराया और उसे आजीवन कारावास की सजा सुनाई. शहर की अदालत ने चल्ला शिवा प्रसाद को भारतीयं दंड संहिता की धारा 302 (हत्या) के तहत दोषी पाया और उसे आजीवन कारावास की सजा सुनाई. राचकोंडा पुलिस आयुक्तालय की एक विज्ञप्ति में कहा गया कि उस पर 2000 रुपये का जुर्माना भी लगाया गया है.
पुलिस ने बताया कि 32 वर्षीय महिला शिक्षक और शिवा प्रसाद के बीच कुछ वित्तीय लेन-देन को लेकर अक्सर झगड़ा हुआ करता था. दोनों मिलकर स्कूल चलाते थे. इसके साथ ही पुलिस ने बताया कि महिला के पति की शिकायत के आधार पर मामला दर्ज किया गया और शिवा प्रसाद को गिरफ्तार कर लिया गया.